Sarah Keane & Rita - Bekijk alles van Sarah Keane & Rita | Muziek - eci.nl
Sarah Keane & Rita Meer details	Overzicht
Sarah Keane & Rita Sorteer op
Titel Z-A Verschijningsdatum Once I Loved. Songs From The West O 24'' eastern trialdigger - new and second hand bikes - norfolk
DealMyWheel.co.uk » » Dirtbike » Eastern Bikes » 24'' eastern trialdigger
metallic rim, upgraded stem
Ad Number 718729
Model: jump bike
Manufacturer / Brand Eastern Bikes
RRP: £ 419 ‘n Tyd vir alles ‘onder die hemel’ (Deel 6) | 4windkoinonia
← Foundational Themes in Genesis – Study 42
‘n Tyd vir alles ‘onder die hemel’ (Deel 7) →
‘n Tyd vir alles ‘onder die hemel’ (Deel 6)
Posted on Junie 5, 2019	by 4windkoinonia
Ons hemelse Vader is ewig en is nie onderworpe aan tyd nie. Hy is inderdaad die Heerser oor tyd en Hy bestuur dit volgens die raad van Sy wil. Hy reël ook die tye van die begin tot die einde. Tyd het dus ‘n begin en ‘n einde en is nie ‘n ewige skepping nie. Ons as mens verwar dikwels die ewige dinge met die tydelike dinge. God het die twee dinge egter duidelik geskei en ons leer deur eers te lewe binne hierdie tydelike dimensie hoe die ewige dinge glad nie deur ‘n natuurlike mens beryp kan word nie. Daarom het Vader een persoon aangestel waardeur Hy ons aan Hom wil voorstel.
Tyd het ‘n begin en ‘n einde, en binne hierdie konteks bewerkstellig Vader Sy goddelike doel met alles “onder die hemel”. Daar is dus ‘n kronologie en hierdie kronologie speel ‘n groot rol in God se orde – ons leer God ken as ‘n God van orde.
1Kor 15:22-23 Want soos hulle almal in Adam sterwe, so sal hulle ook almal in Christus lewend gemaak word. Elkeen in sy eie orde…
Daar is dus ‘n proses. Saligheid in gees neem tyd, soos God bepaal het. Tyd speel dus ‘n kardinale rol in die proses om almal in Adam tot geestelike perfeksie te bring in Christus. Soos water loop van ‘n hoogte na ‘n laagte, so loop tyd ook van een punt tot ‘n ander, en alles tussen die twee punte is totaal onder Christus se beheer. Jesus weet wat binne die twee punte, die begin en die einde, aangaan. Hy ken selfs die einde van die begin af!
Die Griekse Skrifte (die oorspronklike taal van die Nuwe Testament) noem hierdie vloei van tyd “chronos aionios”, waar elke ding binne sy bepaalde orde (“chronos”) inpas binne ‘n breër tydperk (“aion”).
Mat 2:7 Toe het Herodes die wyse manne in die geheim geroep en hulle na die tyd (“chronos”) van die ster se verskyning uitgevra.
Gal 4:4-5 Maar toe die volheid van die tyd (“chronos”) het, het God sy Seun uitgestuur, gebore uit ‘n vrou, gebore onder die wet, 5 om die wat onder die wet was, los te koop, sodat ons die aanneming tot kinders kan ontvang.
Open 20:1-3 En ek het ‘n engel uit die hemel sien neerdaal, met die sleutel van die afgrond en ‘n groot ketting in sy hand. 2 En hy het die draak gegryp die ou slang wat die duiwel en die Satan is en hy het hom gebind duisend jaar lank, 3 en hom in die afgrond gewerp en hom toegesluit en dit bo hom verseël, sodat hy die nasies nie meer sou verlei totdat die duisend jaar voleindig is nie. Daarna moet hy dan ‘n kort tydjie (“chronos”) ontbind word.
Binne hierdie vloei van tyd is daar egter ook siklusse ingebou, dinge wat hulself skynbaar herhaal, byvoorbeeld die dag en nag siklus en ander natuurlike siklusse wat ons elke dag beleef.
Pred 1:5-7 En die son gaan op, en die son gaan onder, en hy hyg na die plek waar hy opgaan. 6 Die wind gaan na die suide en slaan om na die noorde, gaan altyddeur rond, en die wind keer na sy kringloop terug. 7 Al die strome loop in die see, en tog word die see nie vol nie; na die plek waarheen die riviere loop, daarheen loop hulle altyd weer.
Soos tyd dus voortbeweeg van een beginpunt (Christus) na die eindpunt (Christus), so moet ons ook deeglik kennis neem van die werke van God BINNE hierdie tyd:
Binne hierdie werk van God tussen die begin en die einde kom daar hierdie siklusse voor, soos Noag ook moes verneem na die globale vloed:
Siklusse het diepliggende funksies in die skepping. Soos alle sigbare dinge van hierdie skepping help siklusse ons ook dan om dieper geestelike (onsigbare) dinge en werksaamheide van God in onsself raak te sien:
Hier is ‘n paar funksies van siklusse, en hoe dit dieper geestelike waardes in ons vestig wat beide positiewe en negatiewe (die goed en die kwaad/bose) dinge tot gevolg het.
Kom ons noem ‘n paar goeie (positiewe) dinge wat siklusse bewerkstellig in ons:
Siklusse of patrone beklemtoon dinge vir ons, sodat ons die waarheid kan leer ken.
Siklusse lê dinge in ons vas – dit help ons om die WOORDE van God te ONTHOU:
2Pe 3:1-2 Dit is reeds die TWEEDE brief, geliefdes, wat ek aan julle skrywe. In albei wil ek deur herinnering julle suiwere gesindheid opwek, 2 sodat julle die woorde kan onthou wat deur die heilige profete tevore gespreek is, en die gebod van ons, apostels van die Here en Verlosser.
Siklusse help ons om te verstaan dat alles wat die mens doen en alle dinge wat mens bekom, nie ‘n blywende teveredenheid teweeg bring nie. Niks in hierdie skepping kan ooit ‘n vergenoegdheid in die mense totstand bring nie:
Pred 1:8-10 Al die dinge is so vermoeiend, geen mens kan dit uitspreek nie; die oog kry nie genoeg van sien nie, en die oor word nie vol van hoor nie. 9 Wat gewees het, dit sal daar weer wees; en wat gebeur het, dit sal weer gebeur, en daar is glad niks nuuts onder die son nie. 10 Is daar iets waarvan ‘n mens kan sê: Kyk hier, dit is nuut? Dit was lankal daar in die ou tyd wat voor ons gewees het.
Siklusse skep ‘n gewoonte in ons en dit help ons om te groei en die goed van die kwaad te kan skei – ons leer deur kontraste gedurig raak te sien.
Siklusse bring goeie verouderingsproses (volwassenheid), soos wyn wat beter word met veroudering:
Hier is ‘n paar negatiewe gevolge van siklusse:
Siklusse trek ons af na ‘n vlak waar ons ‘n valse gemoedsrus kry in die daaglikse opgaar van aardse dinge waarmee ons ons aardse skure wil volmaak en onsself dan oortuig dat ons in sorgeloosheid kan lewe:
Luk 12:16-21 Toe vertel Hy hulle hierdie gelykenis: ‘n Ryk man se grond het goed gedra. 17 En hy het by homself geredeneer en gesê: Wat sal ek doen, want ek het geen plek waar ek my oes kan insamel nie? 18 Toe sê hy: Dit sal ek doen: ek sal my skure afbreek en groter bou, en ek sal daar al my opbrengste en my goed insamel. 19 En ek sal vir my siel sê: Siel, jy het baie goed wat weggesit is vir baie jare; neem rus, eet, drink, wees vrolik. 20 Maar God het aan hom gesê: Jou dwaas, in hierdie nag sal hulle jou siel van jou afeis; en wat jy gereedgemaak het, wie s’n sal dit wees? 21 So gaan dit met hom wat vir homself skatte vergader en nie ryk is in God nie.
Siklusse word gesien in een geslag wat volg op ‘n ander geslag, en almal begaan DIESELFDE foute.
Pred 1:1-4 Die woorde van die Prediker, die seun van Dawid, die koning in Jerusalem. 2 Alles tevergeefs, sê die Prediker, alles tevergeefs, dit is alles tevergeefs! 3 Watter voordeel het die mens van al sy moeite waarmee hy hom vermoei onder die son? 4 Die een geslag gaan, en die ander geslag kom…
Siklusse en repetisie werk soos ‘n tipe slaapmiddel om mense aan ‘n valse hoop te laat vashou en hulle binne ‘n geestelike slaap vas te vang:
Mat 25:1-13 Dan sal die koninkryk van die hemele wees soos tien maagde wat hulle lampe geneem en uitgegaan het om die bruidegom te ontmoet. 2 En vyf van hulle was verstandig en vyf dwaas. 3 En toe die wat dwaas was, hul lampe neem, het hulle geen olie met hulle saamgeneem nie. 4 Maar die verstandiges het olie in hulle kanne saam met hul lampe geneem. 5 En terwyl die bruidegom talm om te kom, het hulle almal vaak geword en aan die slaap geraak. 6 En middernag was daar ‘n geroep: Daar kom die bruidegom; gaan uit hom tegemoet! 7 Toe staan al daardie maagde op en maak hulle lampe gereed. 8 En die wat dwaas was, sê aan die verstandiges: Gee vir ons van julle olie, want ons lampe gaan uit. 9 Maar die verstandiges antwoord en sê: Miskien sal daar nie genoeg wees vir ons en vir julle nie. Maar gaan liewer na die verkopers en koop vir julleself. 10 En onderwyl hulle gaan om te koop, het die bruidegom gekom. En die wat gereed was, het saam met hom ingegaan na die bruilof, en die deur is gesluit. 11 Later kom toe die ander maagde ook en sê: Meneer, meneer, maak vir ons oop! 12 Maar hy antwoord en sê: Voorwaar ek sê vir julle, ek ken julle nie. 13 Waak dan, omdat julle die dag en die uur nie weet waarop die Seun van die mens kom nie.
Siklusse laat ons dink dat dinge altyd sal voortgaan soos ons gewoond aan is – môre sal soos vandag verloop – tot one eie nadeel.
2Pe 3:3-4 Dit moet julle veral weet, dat daar aan die einde van die dae spotters sal kom wat volgens hulle eie begeerlikhede wandel 4 en sê: Waar is die belofte van sy wederkoms? Want vandat die vaders ontslaap het, bly alles soos dit was van die begin van die skepping af.
Siklusse bring ‘n negatiewe verouderingsproses (in alle aardse dinge), soos olyfolie wat sleg word met veroudering. Die aardse goddelose mense word ook net slegter en slegter.
Om op te som oor hierdie aspek van siklusse wat binne tyd bestaan:
God gaan alle aardse siklusse verbreek. Die einde van siklusse is ook belangrik om van kennis te neem. Wanner ‘n bekende siklus gebreek word, bring dit onstabiliteit in die natuurlike mens, maar die mens van geloof van Christus staan vaster as ooit. Kyk hoe beskryf Johannes hierdie belangrike proses van skudding waaraan ons almal onderworpe sal wees om ons vastigheid in Christus te bewerkstellig:
As God Sy doel met alles bereik het ‘onder die son’ sal tyd en sy silusse ook nie meer nodig wees nie:
Jes 60:19-20 Die son sal bedags jou lig nie meer wees nie, en as glans sal die maan vir jou geen skynsel gee nie; maar die HERE sal vir jou wees ‘n ewige lig, en jou God sal jou sieraad wees. 20 Jou son sal nie meer ondergaan nie, en jou maan nie kleiner word nie; want die HERE sal vir jou wees ‘n ewige lig, en die dae van jou treurigheid is verby.
Open 21:23 En die stad het die son of die maan nie nodig om in hom te skyn nie, want die heerlikheid van God het hom verlig, en die Lam is sy lamp.
God sal wel Sy oordeel bring tydens Jesus se wederkoms in elkeen se lewe (“op die rehgte tyd”), en daar is niks wat enigeen daarvan sal weerhou nie. Ten spyte van die valse kerke se leerstellings oor die oordeel van God, gee die Skrifte vir die uitverkorenes die versekering dat God se oordeel iets goed is. Dit is net deur God se oordeel dat ons iets baie belangrik ontvang wat ons op geen ander manier kan ontvang nie. Hoor wat sê Jesaja oor God se oordeel:
Ons leer God se geregtigheid deur oordeel – so ontvang ons Sy geregtigheid:
Heb 12:5-8 En julle het die vermaning heeltemal vergeet wat tot julle as seuns spreek: My seun, ag die tugtiging van die Here nie gering nie en beswyk nie as jy deur Hom bestraf word nie; 6 want die Here tugtig hom wat Hy liefhet, en Hy kasty elke seun wat Hy aanneem. 7 As julle die tugtiging verdra, behandel God julle as seuns; want watter seun is daar wat die vader nie tugtig nie? 8 Maar as julle sonder tugtiging is, wat almal deelagtig geword het, dan is julle onegte kinders en nie seuns nie.
Daarom begin God nou (“die tyd is daar”) om Sy huis in orde te bring deur Sy oordeel. Die kerk van Christus is bevoorreg dat die oordeel “eers” by hulle begin, en dit gaan deur siklusse (sewe seëls, sewe trompette, sewe plae) voordat geestelike perfeksie ten einde totstand kom in elkeen !
Pe 4:17 Want die tyd is daar dat die oordeel moet begin by die huis van God. En as dit eers by ons begin, wat sal die einde wees van die wat aan die evangelie van God ongehoorsaam is?
Open 5:1 En ek het in die regterhand van Hom wat op die troon sit, ‘n boek gesien, van binne en van buite beskrywe en met sewe seëls goed verseël.
Open 8:2 En ek het die sewe engele gesien wat voor God staan, en sewe basuine is aan hulle gegee.